सा-सानजानि आसाम टेलिकम खोन्दो (Assam Telecom Circle) गाहाइ सामलायगिरि सन्दीप गहील बिथांआ खौरां मेल खुंफुंनायनि गेजेरजों बुंदोंदि थांनाय 9 आरो 10 अक्ट'बर खालाराव गुवारै गोसार जानाय मोब्लिबारि आरो लेखा बिलाइनि खौरां बिजों , समाजारि बिजोंनि गेजेरजों फोसाव जानाय खौरांआ नंखाय होन्ना रोखा खालामबाय। ट्राइ ( Telecom Regulatory Authority of India) नि वेबसाइटाव फोसाव जानाय खारिनि बादिब्ला भारत संसार निगम लिमिटेड सुंद'यै बि एस एन एल नि सिबिथाया सानसेनि उनाव सानसेनि लान्थ्रियै दावखो लांगासिनोसो दं। बेवहाय बन्द जानायनि सोंथि फैया। हादोरनि साफ्रोमबो बि एस एन एल बाहायगिरिनो बायदि सिना सिबिथायनि सुबिदा होलांदों आरो गुबैयै रौनिया हान्जानि ज'वानफोरखौ हेफाजाब होफैदों । ओंखायनो भारत सोरखारनि राज्योआरि खोन्दोनि टेलिकम फसंथान बि एस एन एल नि सिबिथाया बन्द जाया।